smcproject/ml-wiki-sentences huggingface dataset:
ഇത്തരം വിദ്യാലയങ്ങളിലെ അദ്ധ്യാപകനെ ആശാൻ ( എഴുത്താശാൻ ) അല്ലെങ്കിൽ നാട്ടെഴുത്താശ്ശാൻ എന്നും   അദ്ധ്യാപികയെ ആശാട്ടി എന്നും വിളിച്ചിരുന്നു.
ആശാന്മാർ (അദ്ധ്യാപകർ) പഠിപ്പിച്ചിരുന്നതുകൊണ്ട് ആശാൻ പള്ളിക്കൂടം എന്നും ഈ വിദ്യാലയങ്ങളെ വിവക്ഷിച്ചിരുന്നു.
കണിയാൻ സമുദായത്തിലുള്ളവരായിരുന്നു പൊതുവെ കേരളത്തിലെ പല ഭാഗങ്ങളിലും ആശാന്മാരായിരുന്നത് .
മണൽ നിലത്തുവിരിച്ച് അതിൽ വിരൽ കൊണ്ട് എഴുതിയായിരുന്നു അദ്ധ്യയനം നടത്തിയിരുന്നത്.
വിദ്യാഭ്യാസ പുരോഗതിക്ക് അനുസൃതമായി  താളിയോലകൾ ഉപയോഗിച്ചും എഴുത്തും വായനയും അഭ്യസിപ്പിച്ചിരുന്നു.
താളിയോലയിലെഴുതുന്നു (1926-33)
എഴുത്തുകൂടാതെ കണക്ക് , ജ്യോതിഷം മുതലായവയും ഇത്തരം കളരികളിലൂടെ അഭ്യസിപ്പിക്കാറുണ്ടായിരുന്നു .
എന്നാൽ  കഴി‍‍ഞ്ഞ രണ്ട് ശതകങളായി നായർ , തീയർ തുടങ്ങിയ സമുദായങ്ങളിലുള്ളവരും എഴുത്ത് കളരികൾ നടത്തിയിരുന്നു.
ഇതും കാണുക കണിയാൻ കളരി തീയർ അവലംബം
ഇംഗ്ലീഷ് സെറ്റർ ഇംഗ്ലീഷ് വിലാസം https://ml.wikipedia.org/wiki/English_Setter
സെറ്റർ ജെനുസിലെ ഒരു നായ ആണ് ഇംഗ്ലീഷ് സെറ്റർ .
ഒഴുകി ഇറങ്ങുന്ന രോമങ്ങൾ ഇവയുടെ പ്രത്യേകതയാണ്.
ഇവയെ ഒരു വേട്ടനായയായും ഉപയോഗിച്ച് വരുന്നു.
അവലംബം English Setter എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇംഗ്ലീഷ് സെറ്റർ ഓപ്പൺ ഡയറക്റ്ററി പ്രൊജക്റ്റിൽ
ഇംപാല ഇംഗ്ലീഷ് വിലാസം https://ml.wikipedia.org/wiki/Impala
ആഫ്രിക്കയിൽ കാണപ്പെടുന്ന ഒരിനം കലമാനാണ് (antelope) ഇംപാല .
(ശാസ്ത്രനാമം: എപ്പിസെറസ് മെലാ‌‌മ്പസ് ).
വേഗത്തിലോടുന്ന ഇംപാലമാനിന്റെ ഒതുങ്ങിയ ശരീരമാണ് ഇംപാല കാറു കൾക്ക് ആ പേരുലഭിക്കാൻ കാരണമായത്.
കിഴക്കേ ആഫ്രിക്കയിലാണ് ഇതു ധാരാളമായി കാണപ്പെടുന്നത്.
പത്തു മുതൽ അൻപതുവരെ അംഗങ്ങളുള്ള കൂട്ടങ്ങളായി സമതലങ്ങൾക്കു തൊട്ടുള്ള കുറ്റിക്കാടുകളിലും മറ്റും ഇവ സഞ്ചരിക്കുന്നു.
പ്രാന്ത പ്രദേശങ്ങളിൽ ജലാശയങ്ങളുള്ള കൊടുംകാടുകളുടെയും ഇടതൂർന്ന കുറ്റിക്കാടുകളുടെയും സമീപത്താണ് ഇവ ജീവിക്കുന്നത്.
പന്ത്രണ്ടു മീറ്റർ ദൂരംവരെ ഇതിനു ചാടുവാൻ കഴിയും.
വേഗത്തിൽ ഓടാനുള്ള കഴിവ് ഹിംസ്രജീവികളിൽ നിന്നും രക്ഷപ്പെടാൻ പലപ്പോഴും പ്രയോജനപ്പെടാറുണ്ട്.
പുല്ലും ഇലകളുമാണ് ഇതിന്റെ പ്രധാന ആഹാരം .
ഒരു മീറ്ററിൽ കൂടുതൽ ഉയരവും രണ്ടര മീറ്ററിലേറെ  നീളവുമുണ്ടാകും.
തിളങ്ങുന്ന ചുവപ്പുകലർന്ന തവിട്ടു നിറമാണ് ഇംപാലയുടേത്.
അടിഭാഗം വെള്ളയായിരിക്കും.
കണ്ണിനു ചുറ്റുമായും മോന്തയുടെ (snout) വശങ്ങളിലും ചെടെ ഉൾഭാഗങ്ങളിലും വെളുത്ത അടയാളങ്ങൾ കാണാം.
രോമാവൃതമായ വാലിന് കറുപ്പു നിറമായിരിക്കും.
ആൺ മാനിന് നീണ്ടു നേർത്ത കൊമ്പുകളുണ്ട്.
ഇവയുടെ അടിയിൽ ധാരാളം വലയങ്ങൾ കാണാം.
ആൺമാൻ പല പെൺമാനുകളുമായി ഇണചേരുന്നു.
എട്ടു മാസമാണ് ഗർഭകാലം.
ഒരു പ്രസവത്തിൽ ഒന്നു മുതൽ മൂന്നു വരെ കുഞ്ഞുങ്ങൾ ഉണ്ടായിരിക്കും.
അവലംബം പുറംകണ്ണികൾ Aepyceros എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Impala: summary from the African Wildlife Foundation
ഇംഗർ ഹാൽഡോർസെൻ ഇംഗ്ലീഷ് വിലാസം https://ml.wikipedia.org/wiki/Inger_Haldorsen
ഒരു നോർവീജിയൻ ഫിസിഷ്യനും മിഡ്‌വൈഫും ലിബറൽ പാർട്ടിയുടെ രാഷ്ട്രീയക്കാരനുമായിരുന്നു ഇംഗർ ഹാൽഡോർസെൻ (15 ഡിസംബർ 1899 - 3 ജനുവരി 1982) .
1899 മെയ് 19 ന് നോർവേയിലെ ബോംലോയിൽ ജനിച്ച ഇംഗർ അലിഡ ഹാൽഡോർസെൻ ഓസ്ലോ സർവകലാശാലയിൽ നിന്ന് എം.ഡി ബിരുദം നേടി.
അവർ ഗൈനക്കോളജിയിൽ താൽപ്പര്യം പ്രകടിപ്പിച്ചു.
കൂടാതെ മിഡ്‌വൈഫ്‌മാർക്കുള്ള സ്റ്റേറ്റ് സ്‌കൂളിൽ ജോലി ചെയ്തു.
1934-ൽ നോർവീജിയൻ മെഡിക്കൽ വിമൻസ് അസോസിയേഷനിൽ ചേർന്ന ഹാൽഡോർസെൻ അതിന്റെ സെക്രട്ടറിയായി.
1937-38-ൽ ഫ്രാൻസിലെ പാരീസിൽ നടന്ന ഒരു അന്താരാഷ്ട്ര കോഴ്‌സിൽ പങ്കെടുത്ത അവർ നോർവേയിലെ ബെർഗനിലേക്ക് മടങ്ങുമ്പോൾ സീനിയർ രജിസ്ട്രാറായി ജോലി ചെയ്തു.
1940-ൽ നോർവേയിലെ ജർമ്മൻ അധിനിവേശത്തോടുള്ള പ്രതികരണമായി, ഹാൽഡോർസെൻ റെസിസ്റ്റൻസ് മൂവ്‌മെന്റിൽ ചേർന്നു.
ഗസ്റ്റപ്പോയുടെ ചോദ്യം ചെയ്യലിൽ, അവളെ ജയിലിലടച്ചു.
പക്ഷേ യുദ്ധം അവസാനിക്കുന്നതിന് മുമ്പ് മോചിപ്പിക്കപ്പെട്ടു.
1943-ൽ അവർ ഒരു സ്വകാര്യ പ്രാക്ടീസ് ആരംഭിച്ചിരുന്നു.
എന്നാൽ യുദ്ധത്തിനുശേഷം പുനരാരംഭിക്കുന്നത് അവർക്ക് ബുദ്ധിമുട്ടായിരുന്നു.
ഹാൽഡോർസെൻ രാഷ്ട്രീയമായി സജീവമാവുകയും സ്റ്റോർട്ടിംഗിലേക്ക് തിരഞ്ഞെടുപ്പിന് മത്സരിക്കുന്നതിന് മുമ്പ് നിരവധി മുനിസിപ്പൽ ഓഫീസുകൾ കൈകാര്യം ചെയ്യുകയും ചെയ്തു.
1958-1961, 1961-1965, 1965-1969 എന്നീ കാലയളവുകളിൽ ബെർഗൻ മണ്ഡലത്തിന്റെ ഡെപ്യൂട്ടി പ്രതിനിധിയായി അവർ സേവനമനുഷ്ഠിച്ചു.
84 ദിവസത്തെ പാർലമെന്റ് സമ്മേളനത്തിനിടെയാണ് അവർ കണ്ടുമുട്ടിയത്.
കുറിപ്പുകൾ References
ഇംതിയാസ് ധർക്കർ ഇംഗ്ലീഷ് വിലാസം https://ml.wikipedia.org/wiki/Imtiaz_Dharker ഇംതിയാസ് ധർക്കർ
ഇന്തോ - ആംഗ്ലിയൻ കവയിത്രിയായ ഇംതിയാസ് ധർക്കർ 1954-ൽ ലാഹോറിൽ ജനിച്ചു .
ബ്രിട്ടനിൽ വളർന്ന ഇവർ പിന്നീട് മുംബൈയിൽ താമസമാക്കി.
ദൃശ്യ-ശ്രാവ്യ കൃതികൾ (audio-visuals) രചിക്കുന്നതിലും സംവിധാനം ചെയ്യുന്നതിലും ഇവർ പ്രതിഭ തെളിയിച്ചു.
1975-85 കാലഘട്ടത്തിൽ ഡെബെനേർ എന്ന പ്രസിദ്ധീകരണത്തിന്റെ കവിതാവിഭാഗം എഡിറ്റർ എന്ന നിലയിൽ പ്രവർത്തിക്കുകയുണ്ടായി.
ഇതിൽ പ്രസിദ്ധീകരിച്ച പല കവിതകൾക്കും ചിത്രം നൽകിയത് ഇംതിയാസ് ധർക്കർതന്നെ ആയിരുന്നു.
പ്രസിദ്ധ ഇന്തോ-ആംഗ്ലിയൻ കവിയായ നിസിം എസെക്കീലിന്റെ ചിത്രം 1978-ൽ പ്രസിദ്ധീകരിച്ചത് ഇവർക്ക് കൂടുതൽ പ്രശസ്തി നേടിക്കൊടുത്തു.
പ്രധാന പ്രസിദ്ധീകരണങ്ങൾ
പർദ (1989), പോസ്റ്റ്കാർഡ്സ് ഫ്രം ഗോഡ് (1994) എന്നിവയാണ് ധർക്കറിന്റെ പ്രധാന കവിതാസമാഹാരങ്ങൾ.
ഇസ്ലാമിക സമൂഹത്തിൽ വളർന്നുവരുന്ന ഒരു സ്ത്രീയുടെ വിവിധങ്ങളായ അനുഭവവിശേഷങ്ങൾ പർദയിലെ കവിതകളിൽ ആവിഷ്കരിച്ചിരിക്കുന്നു.
പർദാ സമ്പ്രദായത്തിന്റെ ആക്ഷേപഹാസ്യാത്മകമായ ചിത്രീകരണം പർദ II എന്ന കവിതയിൽ കാണാം .
എ വുമൺസ് പ്ലെയ്സ് എന്ന കവിതയിലാകട്ടെ, ഒരു സ്ത്രീ അലർച്ചയും ഒപ്പം പുഞ്ചിരിയും അമർത്തിവയ്ക്കണമെന്ന മാമൂൽപാഠം കവയിത്രിയുടെ രൂക്ഷമായ പരിഹാസത്തിനു ശരവ്യമാകുന്നു .
ദ് ചൈൽഡ് സിങ്സ് , നോ-മാൻസ് ലാൻഡ് എന്നിവയാണ് ഈ കവിതാ സമാഹാരത്തിലെ മറ്റു പ്രധാന കവിതകൾ.
ചിത്രപ്രദർശനങ്ങൾ
ഇന്ത്യയിലും വിദേശത്തും ധാരാളം ചിത്രപ്രദർശനങ്ങൾ നടത്തിയിട്ടുള്ള ഇംതിയാസ് ധർക്കറിന്റെ പോസ്റ്റ്കാർഡ്സ് ഫ്രം ഗോഡ് എന്ന കവിതാസമാഹാരത്തിൽ കവിതകൾക്കൊപ്പം ചിത്രങ്ങളും ഉൾപ്പെടുത്തിയിരിക്കുന്നു.
കവിതയും ചിത്രകലയും തമ്മിലുള്ള പരസ്പരപൂരകത്വത്തിന്റെ ഉത്തമ നിദർശനമാണ് ലിവിങ് സ്പെയ്സ് എന്ന കവിത .
പർദയിലെ കവിതകളിൽ കവയിത്രിയുടെ വൈയക്തികാനുഭൂതികൾക്കാണ് മുൻതൂക്കമെങ്കിൽ ഈ സമാഹാരത്തിൽ സാമൂഹികാംശം കേന്ദ്രബിന്ദുവായി മാറുന്നു .
പുസ്തകങ്ങൾ പർദ.
(ഓക്സ്ഫൊർഡ് യൂണിവേഴ്സിറ്റി പ്രസ്സ്, 1989) പോസ്റ്റ്കാർഡ് ഫ്രം ഗോഡ് (1997) ഐ സ്പീക് ഫോർ ദി ഡെവിൾ.
(പെൻഗ്വിൻ ബുക്സ് ഇന്ത്യ , 2003) ദി ടെറോറിസ്റ്റ് അറ്റ് മൈ ടേബിൾ (പെൻഗ്വിൻ ബുക്സ് ഇന്ത്യ , 2007) ലീവിങ് ഫിഗെർപ്രിൻഡ്സ് (2009).
പുറംകണ്ണികൾ http://www.helpmewithenglish.co.uk/page_1545584.html Archived 2011-12-06 at the Wayback Machine .
http://www.english-teaching.co.uk/freeenglishteachingresources/blessing.pdf Archived 2011-05-16 at the Wayback Machine .
http://www.helium.com/items/231689-poetry-analysis-blessing-by-imtiaz-dharker Archived 2011-12-21 at the Wayback Machine .
http://india.poetryinternationalweb.org/piw_cms/cms/cms_module/index.php?obj_id=2720 Archived 2010-05-28 at the Wayback Machine .
http://www.imtiazdharker.com/poems http://www.festivaldepoesiademedellin.org/pub.php/en/Diario/05_01_10.html Archived 2013-05-25 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധർക്കർ, ഇംതിയാസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഇംജാ ഷോ ഇംഗ്ലീഷ് വിലാസം https://ml.wikipedia.org/wiki/Imja_Tsho
നേപ്പാളിലെ എവറസ്റ്റ് കൊടുമുടിക്ക് 10 കിലോമീറ്റർ തെക്കായി സ്ഥിതിചെയ്യുന്ന ഒരു മഞ്ഞ് തടാകമാണ് ഇംജാ ഷോ അഥവാ ഇംജാ തടാകം ( നേപ്പാളി : इम्जा हिमताल).
സമുദ്രനിരപ്പിൽ നിന്ന് 5010 മീറ്റർ ഉയരത്തിൽ സ്ഥിതിചെയ്യുന്ന ഈ തടാകം നേപ്പാളിലെ ഏറ്റവും വേഗത്തിലൊഴുകുന്ന ഹിമ തടാകം കൂടിയാണ്.
ഹിമാലയത്തിലെ ഇംജാ ഹിമാനിയിൽ നിന്നാണ് തടാകം ഉത്ഭവിക്കുന്നത്.
1950 -കളിൽ രൂപപ്പെട്ടുവെന്ന് കരുതുന്ന ഈ തടാകത്തെ 1962 -ലെ ഉപഗ്രഹ ചിത്രങ്ങളുടെ സഹായത്തോടെയാണ് തിരിച്ചറിഞ്ഞത്.
അന്ന് 0.03 ചതുരശ്ര കിലോമീറ്റർ വിസ്തൃതിയുണ്ടായിരുന്ന തടാകത്തിന് 2000 -ആം ആണ്ട് ആയപ്പോഴേക്കും 0.8 ചതുരശ്ര കിലോമീറ്റർ വിസ്തൃതിയായി.
2009 നവംബർ 21 -ന് ഗൂഗിൾ എർത്ത് പുറത്തുവിട്ട ഭൂപടത്തിൽ തടാകത്തിന് 1.055 ചതുരശ്ര കിലോമീറ്റർ വിസ്തൃതിയുള്ളതായി കണ്ടെത്തി.
കാലാവസ്ഥാവ്യതിയാനവും ആഗോളതാപനവും മൂലം ഹിമാനികൾ ഉരുകുന്നതിനാൽ തടാകത്തിലെ ജലനിരപ്പ് ക്രമാതീതമായി ഉയരുന്നുവെന്നാണ് പഠനങ്ങൾ സൂചിപ്പിക്കുന്നത്.
2015-ലെ നേപ്പാൾ ഭൂകമ്പം തടാകത്തെ കൂടുതൽ അസ്ഥിരമാക്കിയെന്നും കരുതുന്നു.
ജലനിരപ്പ് അനിയന്ത്രിതമായി വർദ്ധിക്കുന്നത് പ്രളയത്തിനു കാരണമാകുമെന്നും താഴ്‌വാരത്തിലെ അരലക്ഷത്തോളം പേരുടെ ജീവൻ അപകടത്തിലാക്കുമെന്നും തിരിച്ചറിഞ്ഞതോടെ 2016 ഏപ്രിലിൽ നേപ്പാൾ ഭരണകൂടം തടാകത്തെ വറ്റിച്ചുകളയുവാനുള്ള പ്രവർത്തനങ്ങൾ ആരംഭിച്ചു.
ആറുമാസം കൊണ്ട് 40 ലക്ഷം ഘന മീറ്റർ ജലം വറ്റിച്ചുകളയുവാനും തടാകത്തിന്റെ ആഴം മൂന്നര മീറ്ററോളം കുറയ്ക്കുവാനും സാധിച്ചു.
മൂന്നു വർഷം കൊണ്ട് തടാകത്തെ വറ്റിക്കുവാനാണ് പദ്ധതി തയ്യാറാക്കുയിരിക്കുന്നത്.
സ്ഥാനം ഇംജാ ഷോ class=notpageimage| നേപ്പാളിൽ തടാകത്തിന്റെ സ്ഥാനം
നേപ്പാളിലെ ഹിമാലയൻ മലനിരകളിൽ എവറസ്റ്റ് കൊടുമുടിക്കു 10 കിലോമീറ്റർ തെക്കായി 27°59'17' വടക്ക് അക്ഷാംശത്തിനും 86°55'31' കിഴക്ക് രേഖാംശത്തിനും ഇടയിലാണ് ഇംജ തടാകം സ്ഥിതിചെയ്യുന്നത്.
സമുദ്രനിരപ്പിൽ നിന്ന് 5010 മീറ്റർ (16437 അടി ) ഉയരമുള്ളതിനാൽ തടാകത്തിലെ ജലനിരപ്പിനു തണുപ്പ് കൂടുതലാണ്.
ഉത്ഭവം ഇംജാ ഹിമാനിയിൽ നിന്ന് വരുന്ന ഇംജാ ഷോ തടാകം
നേപ്പാളിലെ സോലുഖുമ്പു ജില്ലയിലുള്ള ഇംജ ഹിമാനിയിൽ നിന്നാണ് ഇംജ തടാകം ഉത്ഭവിക്കുന്നത്.
ഹിമാനിയുടെ തെക്കുഭാഗത്താണ് തടാകം രൂപപ്പെടുന്നത്.
തടാകത്തിനു സമീപം ഇംജാ ഹിമാനിയിൽ നിന്നുത്ഭവിക്കുന്ന ഇംജ ഖോലോ നദി ദൂധ് കോശി നദിയുടെ ഒരു പോഷകനദിയാണ്.
1962 -ലെ ഉപഗ്രഹ ചിത്രങ്ങളിൽ നിന്ന് ഇംജാ ഹിമാനിയുടെ അടിഭാഗത്ത് ചെറിയ ജലാശയങ്ങൾ കണ്ടെത്തി.
ഇവയ്ക്ക് മൊത്തം 0.03 ചതുരശ്ര കിലോമീറ്റർ വിസ്തൃതിയുണ്ടായിരുന്നു.
1950-കളിലാണ് ഇവ രൂപംകൊണ്ടതെന്ന് അനുമാനിക്കുന്നു.
1970-കളിൽ ഈ ജലാശയങ്ങൾ കൂടിച്ചേർന്ന് ഒരു വലിയ തടാകമായി മാറി.
അതിനുശേഷം തടാകത്തിലെ ജലനിരപ്പ് വർദ്ധിച്ചുകൊണ്ടേയിരുന്നു.
വർഷത്തിൽ ശരാശരി 0.02 ചതുരശ്ര കിലോമീറ്റർ എന്ന നിരക്കിൽ വലുതായിക്കൊണ്ടിരുന്ന തടാകത്തിന് 2000 -ആം ആണ്ടായപ്പോഴേക്കും 0.8 ച.
വിസ്തൃതിയുണ്ടായി.
ഇത് 2009 ആയപ്പോൾ 1.055 ച.
2008 ഒക്ടോബറിലെ സ്ഥിതിയിൽ നിന്നും 11% വർദ്ധനവാണിത്.
2000 മുതൽ 2009 വരെയുള്ള കാലഘട്ടത്തിൽ വർഷത്തിൽ 0.025 ച.
വീതം തടാകത്തിന്റെ വിസ്തൃതി വർദ്ധിച്ചതായി കണ്ടെത്തി.
അപകടാവസ്ഥ
ഏകദേശം മൂവായിരം ഹിമ തടാകങ്ങൾ നേപ്പാളിലുള്ളതായി കണക്കാക്കിയിട്ടുണ്ട്.
അവയിൽ ഏഴോളം തടാകങ്ങൾ അപകടകാരികളാണ്.
കാലാവസ്ഥാവ്യതിയാനവും ആഗോളതാപനവും മൂലം ഹിമാലയത്തിലെ മഞ്ഞുപാളികൾ അപകടകരമാംവിധം വേഗത്തിൽ ഉരുകിക്കൊണ്ട് വലിയ മഞ്ഞുതടാകങ്ങൾക്കു രൂപം നൽകുന്നു.
ഇംജാ ഹിമാനിയും വേഗത്തിൽ ഉരുകിക്കൊണ്ടിരുന്നതിനാൽ ഇംജാ ഷോ തടാകത്തിലെ ജലനിരപ്പ് ക്രമാതീതമായി ഉയരുന്നു.
2009-ൽ നടത്തിയ പഠനങ്ങളനുസരിച്ച് ഹിമാലയത്തിലൂടെ ഒഴുകുന്ന ഏറ്റവും വേഗമേറിയ തടാകം കൂടിയാണ് ഇംജ ഷോ തടാകം.
തടാകത്തിന്റെ വേഗതയും ജലനിരപ്പിലുണ്ടാകുന്ന വർദ്ധനയും വൻ പ്രളയത്തിലേക്കു നയിച്ചേക്കുമെന്ന് പഠനങ്ങൾ സൂചിപ്പിക്കുന്നു.
ഇത് ഇംജാ തടാകത്തിന്റെ താഴ്‌വാരത്തു വസിക്കുന്ന 50,000-ത്തോളം പേരുടെ ജീവനു ഭീഷണിയാണ്.
തടാകം വറ്റിക്കൽ
താഴ്‌വാരത്തുള്ള ജനങ്ങളുടെ സുരക്ഷ മുൻനിർത്തി ഇംജാ തടാകം വറ്റിച്ചുകളയാൻ നേപ്പാൾ ഭരണകൂടം തീരുമാനിച്ചു.
തടാകത്തോടു ചേർന്ന് ഒരു കനാൽ നിർമ്മിച്ച് അതിലൂടെ ജലം ഒഴുക്കിക്കളയുന്ന പദ്ധതിയാണ് തയ്യാറാക്കിയത്.
2016 ഏപ്രിലിൽ നേപ്പാൾ സൈന്യം കനാലിന്റെ നിർമ്മാണം ആരംഭിച്ചു.
തടാകത്തെ വറ്റിക്കുന്നതിനായി നേപ്പാൾ ഭരണകൂടത്തെ സഹായിക്കുവാൻ യുണൈറ്റഡ് നേഷൻസ് ഡെവലപ്മെന്റ് പ്രോഗ്രാം (യു.എൻ.ഡി.പി.) മുന്നോട്ടുവന്നു.
അതിശൈത്യമേഖലയായതിനാൽ നിർമ്മാണ പ്രവർത്തനങ്ങൾക്ക് തടസ്സം നേരിട്ടുവെങ്കിലും ഇംജാ തടാകത്തിനു തെക്കായി 45 മീറ്റർ നീളത്തിൽ ഒരു കനാൽ നിർമ്മിക്കുവാൻ സൈന്യത്തിനു കഴിഞ്ഞു.
ജലത്തിന്റെ ഒഴുക്ക് നിയന്ത്രിക്കുവാൻ തടയണയും കെട്ടി.
ചില ഭാഗങ്ങളിൽ 149 മീറ്റർ വരെ ആഴമുണ്ടായിരുന്ന തടാകത്തിലെ ജലനിരപ്പ് 3.4 മീറ്റർ കുറയ്ക്കുവാൻ കഴിഞ്ഞു.
ആറു മാസം കൊണ്ട് തടാകത്തിലെ 40 ലക്ഷം ഘനമീറ്റർ ജലം വറ്റിച്ചുകളഞ്ഞു.
തടാകത്തെ വറ്റിച്ചുകളയുന്നതിനുള്ള പ്രവർത്തനങ്ങൾ പുരോഗമിക്കുന്നു.
അവലംബം പുറംകണ്ണികൾ Imja Tsho എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇംപീരിയൽ ലെജിസ്ലേറ്റീവ് കൗൺസിൽ
ബ്രിട്ടീഷ് ഇന്ത്യയിൽ നിലനിന്നിരുന്ന ഒരു നിയമനിർമ്മാണ സഭയായിരുന്നു ഇംപീരിയൽ ലെജിസ്ലേറ്റീവ് കൗൺസിൽ.
1861 മുതൽ 1947-ൽ സ്വാതന്ത്ര്യം നേടുന്നത് വരെ ഈ സഭ നിലനിന്നു.
കൗൺസിൽ ഓഫ് ദ ഗവർണർ ജനറൽ ഓഫ് ഇന്ത്യ, ഭരണഘടന നിർമ്മാണ സഭ എന്നിവ ഇതിന്റെ ദൗത്യം 1950 വരെ നിറവേറ്റി വന്നു.
1950-ൽ ഇന്ത്യൻ പാർലമെന്റ് രൂപപ്പെട്ടതോടെ അധികാരകൈമാറ്റം പൂർണ്ണമായി.
ഇന്ത്യക്കാരെയും ഉൾപ്പെടുത്തിയുള്ള സഭയായിരുന്നെങ്കിലും യോഗങ്ങളിൽ അവരുടെ പങ്കാളിത്തം വളരെ ശോഷിച്ചതായിരുന്നു .
ഇംജിൻ നദി ഇംഗ്ലീഷ് വിലാസം https://ml.wikipedia.org/wiki/Imjin_River
കൊറിയയിലെ ഏഴാമത്തെ വലിയ നദിയാണ് ഇംജിൻ നദി .
(Korean: 임진강 in South Korea) അഥവാ റിംജിൻ നദി .
ഇത് വടക്കുദിക്കിൽനിന്ന് തെക്കോട്ട് ഒഴുകുന്നു.
സൈനികവൽക്കരണ മേഖല പിന്നിട്ട് ഇത് മഞ്ഞ കടലിനടുത്തുള്ള സിയോളിലെ ഹാൻ നദിയിൽ പതിക്കുന്നു.
പതിനാറാം നൂറ്റാണ്ടിന്റെ അവസാനത്തിൽ കൊറിയ കീഴടക്കാനുള്ള ജപ്പാന്റെ ശ്രമങ്ങളുടെ ഭാഗമായി നടത്തിയ ജാപ്പനീസ് ആക്രമണം കൊറിയയിലെ ഈ നദിയുടെ തീരത്തായിരുന്നു.
രണ്ട് പ്രധാന യുദ്ധങ്ങളുടെ വേദിയായിരുന്നു റിംജിൻ നദിയോരം.
1592-ലെ ഏഴ് വർഷത്തെ യുദ്ധമായ ഇംജിൻ നദി യുദ്ധം , കൊറിയൻ യുദ്ധമായ ഇംജിൻ നദി യുദ്ധം എന്നിവയാണിവ.
സംയുക്ത ഉപയോഗ മേഖല
2018 നവംബർ 4 ന്, ഉത്തര കൊറിയയിൽ നിന്നുള്ള 10 പേരും ദക്ഷിണ കൊറിയയിൽ നിന്നുള്ള 10 പേരും അടങ്ങുന്ന 20 അംഗങ്ങളടങ്ങിയ സംഘം ഇംജിൻ നദിയുടെ അഴിമുഖത്തിൽ ഒരു സംയുക്ത യൂട്ടിലൈസേഷൻ സോൺ വികസിപ്പിക്കുകയെന്ന ലക്ഷ്യത്തോടെ ഒരു സംയുക്ത ഇന്റർ കൊറിയൻ സർവേ ആരംഭിച്ചു.
കൊറിയൻ അതിർത്തിയുടെ ഇരുവശത്തുനിന്നുമുള്ള സൈനികരുടെ സംരക്ഷണത്തിൽ വിനോദസഞ്ചാരം, പാരിസ്ഥിതിക സംരക്ഷണം, നിർമ്മാണ ശേഖരണം എന്നിവയ്ക്കായി സാധാരണക്കാർക്ക് അഴിമുഖത്തിലേക്ക് പ്രവേശിക്കാൻ ഈ മേഖലയിലൂടെ കഴിയുന്നു.
2018 നവംബർ 5 ന്, ദക്ഷിണ കൊറിയയിലെ ഗാങ്‌വോൺ, ജിയോങ്‌ജി പ്രവിശ്യകളിലെ കൗൺസിലുകൾ, ഡി‌എം‌സെഡിന്റെ അതിർത്തിയിലുള്ള, പജുവിലെ ഡോറാസൻ സ്റ്റേഷനിൽ ഒരു “സമാധാന പ്രവർത്തന കരാർ” ഒപ്പിട്ടു.
ഇത് സംയുക്ത ഉപയോഗ മേഖലയ്ക്ക് പ്രാദേശിക അനുമതി നൽകി.
ഇംജിൻ നദിയുടെ അഴിമുഖത്തിന്റെ അന്തർ കൊറിയൻ സർവേ 2018 ഡിസംബർ 9 ന് പൂർത്തിയായി.
പുതുതായി കണ്ടെത്തിയ പാറകൾ ഉൾക്കൊള്ളുന്ന നദിയുടെ അഴിമുഖത്തിന്റെ പുതിയ മാപ്പ് 2019 ജനുവരി 25 നകം പരസ്യപ്പെടുത്തിയിരുന്നു.
സവിശേഷതകൾ 1889 ൽ ഇംജിൻ നദിക്ക് കുറുകെ കടത്തുവള്ളം
വരണ്ട നദീതീരത്തിന്റെ 1,200 അടി (370 മീറ്റർ) വീതിയിൽ 150 മുതൽ 200 അടി വരെ മാത്രമേ റിംജിൻ നദിയുടെ സജീവ ചാനൽ ഉപയോഗിക്കുന്നുള്ളൂ, അതിന്റെ അതിർത്തിയിൽ ഏകദേശം 75 അടി (23 മീറ്റർ) ഉയരത്തിൽ സ്ഥിതിചെയ്യുന്ന ലംബമായ പാറക്കൂട്ടങ്ങളാണ്.
ശരാശരി താഴ്ന്ന ജലനിരപ്പാണ് കാണപ്പെടുന്നത്.
ജൂലൈ, ഓഗസ്റ്റ് മാസങ്ങളിലെ കൊറിയൻ മഴക്കാലത്ത്, ഇംജിൻ നദിയിൽ ജലനിരപ്പുയരുന്നു.
വലിയ പോഷകനദികളും നിരവധി ചെറിയ പർവ്വത അരുവികളും കൊണ്ട് പരിപാലിക്കപ്പെടുന്ന ഈ നദി ജലനിരപ്പിൽ നിന്ന് 48 അടി (15 മീറ്റർ) ഉയരത്തിലും സെക്കൻഡിൽ 15 മുതൽ 20 അടി വരെ (6 മീ / സെ) വേഗതയിലും എത്തുന്നു.
കനത്ത മഴയിൽ ഏകദേശം 95 ശതമാനം മഴ ലഭിക്കുന്നത് ഇംജിൻ നദി ഇടയ്ക്കിടെ മണിക്കൂറിൽ ആറടിയിൽ കൂടുതൽ എന്ന തോതിൽ ഉയരാൻ കാരണമായി.
കഠിനമായ കൊറിയൻ ശൈത്യകാലത്ത്, മഞ്ഞുവീഴ്ചയുള്ള കാറ്റ് ഇംജിൻ നദിയിൽ വീശുന്നു.
പൂജ്യത്തിനു താഴെയുള്ള താപനില നദിയിൽ കട്ടിയുള്ള ഐസ് ഉണ്ടാകാൻ കാരണമാകുന്നു.
നദിയുടെ തോതിലുള്ള ഏറ്റക്കുറച്ചിലുകൾ, പ്രത്യേകിച്ചും താഴ്ന്ന പ്രദേശങ്ങളിലെ വേലിയേറ്റ പ്രവർത്തനം ഈ ഐസ് തകർക്കുന്നു.
കൂടാതെ ചാനലിലെ ഏതെങ്കിലും തടസ്സങ്ങൾക്കെതിരെ വലിയ അളവിൽ ഒഴുകിനടക്കുന്ന ഐസ് കുന്നുകൂടുന്നു.
മുൻകാലങ്ങളിൽ ധാരാളം മൃതദേഹങ്ങൾ വടക്ക് നിന്ന് താഴേക്ക് ഒഴുകിപ്പോയിരുന്നതിനാൽ ദക്ഷിണ കൊറിയയിൽ പലരും ഇംജിൻ നദിയെ "മരിച്ചവരുടെ നദി" എന്ന് വിളിക്കപ്പെട്ടിട്ടുണ്ട്.
1990 കളിലെ ദശലക്ഷക്കണക്കിന് ഉത്തരകൊറിയക്കാർ പട്ടിണി കിടന്ന് മരണമടഞ്ഞതായി കരുതപ്പെടുന്ന വലിയ ക്ഷാമകാലത്താണ് ഇതു സംഭവിച്ചിട്ടുള്ളത്.
അവലംബം പുറത്തേക്കുള്ള കണ്ണികൾ Imjin River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
US Army (PDF) imjinscout.com
37°47′N 126°40′E ﻿ / ﻿ 37.783°N 126.667°E ﻿ / 37.783; 126.667
ഇംതിയാസ് ഖുറേശി
ഇന്ത്യയിലെ പേരുകേട്ട ഒരു പാചകവിദഗ്ദനാണ് ഇംതിയാസ് ഖുറേശി.
ഐ.ടി.സി ഹോട്ടൽ ശൃംഖലയിലെ മാസ്റ്റർ ചെഫ് ആയ ഇംതിയാസ്, ദം പുഖ്ത് പാരമ്പര്യത്തെ പുനരുജ്ജീവിപ്പിച്ചവരിൽ പ്രമുഖനാണ്.
ഇന്ത്യൻ പ്രധാനമന്ത്രിമാരും പ്രസിഡന്റുമാരും ആതിധേയത്വം വഹിച്ച നിരവധി ഔദ്യോഗികവിരുന്നുകളിൽ അദ്ദേഹം പ്രവർത്തിച്ചിട്ടുണ്ട്.
1931-ൽ ഉത്തർപ്രദേശിലെ ലഖ്നോവിൽ ഇംതിയാസ് ജനിച്ചു .
കുടുംബാംഗങ്ങൾ പാചകകല ജീവനോപാധിയാക്കിയവരായിരുന്നു.
അമ്മാവന്റെ കൂടെ തന്റെ പാചകജീവിതമാരംഭിച്ച ഇംതിയാസ് ഖുറൈശി, പിന്നീട് ഇന്ത്യൻ സേനയിലേക്ക് കാറ്ററിങ് നടത്തുന്ന കൃഷ്ണ കാറ്റെറേഴ്സിൽ ചേർന്നു .
ഏതാനും റെസ്റ്റോറന്റുകളിലെ ജോലിക്ക് ശേഷം 1979-ൽ അദ്ദേഹം ഐ.ടി.സി ഹോട്ടൽസിൽ പ്രവർത്തനമാരംഭിച്ചു.
അവിടെ മാസ്റ്റർ ചെഫ് ആകുന്നതിന് മുൻപുള്ള കാലം ഐ.ടി.സി യുടെ പല ഹോട്ടലുകളിലും ജോലി ചെയ്തു.
ഇന്ത്യൻ സർക്കാർ നൽകുന്ന പത്മശ്രീ പുരസ്കാരം , അദ്ദേഹം പാചകകലക്ക് നൽകിയ സംഭാവനകൾ പരിഗണിച്ച് 2016-ൽ നൽകുകയുണ്ടായി .
ഈ ബഹുമതി ലഭിക്കുന്ന ആദ്യത്തെ പാചകക്കാരൻ എന്ന പ്രത്യേകത കൂടി ഇദ്ദേഹത്തിനുണ്ട്.
ഇംപീരിയ ഗോപുരം ഇംഗ്ലീഷ് വിലാസം https://ml.wikipedia.org/wiki/Imperia_Tower
റഷ്യയുടെ തലസ്ഥാനമായ മോസ്കോയിൽ സ്ഥിതിചെയ്യുന്ന ഒരു 60നില കെട്ടിടമാണ് ഇംപീരിയ ടവർ .
ഒരു വിവിധോദ്ദേശ കെട്ടിടമാണിത്.
ഹോട്ടലുകൾ, പാർപ്പിടങ്ങൾ, വാണിജ്യകേന്ദ്രങ്ങൾ തുടങ്ങിയവയെല്ലാം ഈ ഗോപുരത്തിൽ പ്രവർത്തിക്കുന്നു.
കോൺക്രീറ്റും, ഗ്ലാസ്സുമാണ് ഇതിന്റെ പ്രധാന നിർമ്മാണസാമഗ്രികൾ.
കർട്ടൻവാളുകളിൽ ഇതിന്റെ പുറമ്മോടി തീർത്തിരിക്കുന്നു.
2003-ൽ നിർമ്മാണം ആരംഭിച്ചുവെങ്കിലും സാമ്പത്തിക പ്രശ്നങ്ങളില്പെട്ട് അത് മുടങ്ങുകയും ശേഷം 2006-ൽ നിർമ്മാണപ്രവർത്തനങ്ങൾ പുനഃരാരംഭിക്കുകയുമായിരുന്നു.
അവലംബം പുറത്തേക്കുള്ള കണ്ണികൾ വെബ്സൈറ്റ് Archived 2008-10-31 at the Wayback Machine .
Official site of leasing agent Archived 2008-10-31 at the Wayback Machine .
സ്കൈസ്ക്രേപ്പർപേജ് ഡാറ്റാ ബേസ് Emporis database entry
ഒ.ടി. ശാരദ കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/O.
T._Sarada_Krishnan
ഒന്നും , രണ്ടും കേരളനിയമസഭകളിൽ കോഴിക്കോട് ഒന്ന് നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു ഒ.ടി. ശാരദ കൃഷ്ണൻ (22 ഫെബ്രുവരി 1905 - 14 ഏപ്രിൽ 1973).
കോൺഗ്രസ് പ്രതിനിധിയായാണ് ശാരദ കൃഷ്ണൻ കേരള നിയമസഭയിലേക്കെത്തിയത്.
1905 ഫെബ്രുവരി 2ന് ജനിച്ചു.
വനജ എന്ന മലയാളം നോവലിന്റെ ഗ്രന്ഥകർത്താവുകൂടിയാണ് ശരദാ കൃഷ്ണൻ.
മദ്രാസ് സർവകലാശാല സെനറ്റംഗം, കോഴിക്കോട് മുനിസിപ്പൽ കൗൺസിലർ, അഖിലേന്ത്യാ വനിതാ കോൺഫറൻസംഗം എന്നീ നിലകളിലും ഇവർ പ്രവർത്തിച്ചിട്ടുണ്ട്.
1973 ഏപ്രിൽ 14ന് അന്തരിച്ചു.
ഒ.പി. ജയ്ഷ ഇംഗ്ലീഷ് വിലാസം https://ml.wikipedia.org/wiki/O.
_Jaisha
മലയാളിയായ ഇന്ത്യൻ ദീർഘദൂര ഓട്ടക്കാരിയാണ് ഒ. പി. ജയ്ഷ .
1998 ൽ കേരളോത്സവത്തിൽ പങ്കെടുത്തതായിരുന്നു ജയ്ഷയുടെ അരങ്ങേറ്റം.
2006 കോമൺ വെൽത്ത് ഗെയിംസിൽ ഇന്ത്യയെ പ്രതിനിധീകരിച്ചു.
ദോഹ ഏഷ്യാഡിൽ വെങ്കലം നേടി.
ഏഷ്യൻ ഗെയിംസിൽ 2006 ൽ 5000 മീറ്ററിലും 2014ൽ 1500 മീറ്ററിലും വെങ്കല മെഡൽ നേടി.
2015 ബീജിംഗിൽ നടന്ന വേൾഡ് ചാമ്പ്യൻഷിപ്പിൽ മാരത്തണിൽ കുറിച്ച 2 മണിക്കൂർ 34 മിനിറ്റ് 43 സെക്കന്റാണ് മികച്ച സമയം.
ദേശീയ റെക്കോർഡ് കുറിച്ച ഈ പ്രകടനത്തോടെ 2016 ൽ നടന്ന റിയോ ഒളിമ്പിക്‌സിൽ മാരത്തൺ മൽസരത്തിൽ ഇന്ത്യയെ പ്രതിനിധീകരിക്കാൻ യോഗ്യത നേടി.
മാരത്തോണിലെ ഇപ്പോൾ നിലനിൽക്കുന്ന ദേശീയ റെക്കോഡിന് (2:34:43) ഉടമയായ ജെയ്ഷ, 3000 മീറ്ററിലെ മുൻ ദേശീയ റേക്കോഡ് ഉടമ കൂടിയാണ് (സ്റ്റീപ്പീൾചേസ്).
ബാങ്കോക്കിൽ നടന്ന ആദ്യത്തെ ഏഷ്യൻ ഗെയിംസിൽ 1500 മീറ്ററിലും 3000 മീറ്ററിലും സ്വർണ്ണം നേടി.
പട്ടായയിൽ നടന്ന 2006 ലെ 1500 മീറ്ററിൽ വെള്ളിയും 3000 മീറ്ററിൽ വെങ്കലവും നേടി.
വയനാട്ടിലെ തൃശിലേരിയിൽ 1983 മെയ് 23ന് ജനിച്ചു.
1,500, 5,000 മീറ്റർ ഓട്ടങ്ങൾ, 3,000 മീറ്റർ സ്റ്റീപ്പിൾ ചേസ് എന്നിവയിലായിരുന്നു സ്ഥിരമായി മൽസരിച്ചിരുന്നത്.
പിന്നീട് മാരത്തണിൽ സജീവമായി.
ചങ്ങനാശ്ശേരി അസംഷൻ കോളേജിലെ പൂർവ്വവിദ്യാർത്ഥിനിയാണ്.
നേട്ടങ്ങൾ 2015 ഓഗസ്റ്റിൽ ബീജിങ് ലോക ചാമ്പ്യൻഷിപ്പിൽ മത്സരിച്ചു.
2016 ജനുവരി 17ന് മുംബൈ മാരത്തണിൽ മൂന്നാം സ്ഥാനം നേടി 2016 ലെ മുംബൈ മാരത്തണിൽ പങ്കെടുത്ത് 42.185 കിലോമീറ്റർ രണ്ടുമണിക്കൂറും 37 മിനിറ്റും 27 സെക്കൻഡും കൊണ്ട് ഫിനിഷ് ചെയ്തു.
കൊച്ചി അർധമാരത്തണിൽ സ്വർണവും ഡൽഹി അർധമാരത്തണിൽ രണ്ടാംസ്ഥാനവും ലഭിച്ചു.
2010 ൽ പാട്യാലയിൽ നടന്ന 3000 മീറ്റർ സ്റ്റീപ്ൾ ചേസിൽ ജയ്ഷ ദേശീയ റെക്കോഡ് തിരുത്തി പുറം കണ്ണികൾ Official Facebook page of O.P.Jaisha O. P. Jaisha profile at IAAF അവലംബം
ഒ.പി. ജോസഫ് ഇംഗ്ലീഷ് വിലാസം https://ml.wikipedia.org/wiki/O.
P._Joseph ഒ.പി. ജോസഫ്
എഴുത്തുകാരനും സ്വാതന്ത്ര്യസമര സേനാനിയുമായിരുന്നു ഒ.പി. ജോസഫ്.
കഥ, നോവൽ,  യാത്രാവിവരണം, വിവർത്തനങ്ങൾ ഉൾപ്പെടെ 30 കൃതികൾ പ്രസിദ്ധീകരിച്ചു.
ജീവിതാഹ്ലാദത്തിന്റെ നിറനിലാവിന് 1993ൽ കേരള സാഹിത്യ അക്കാദമി പുരസ്കാരം ലഭിച്ചു.
മുപ്പതോളം പുസ്തങ്ങൾ രചിക്കുകയും തർജ്ജമ ചെയ്യുകയും ചെയ്തിട്ടുണ്ട്.
യുസി കോളജിൽ നിന്നു ബിരുദം നേടി.
വിദ്യാർഥിയായിരിക്കെ സ്വാതന്ത്ര്യ സമരത്തിൽ സജീവമായി പങ്കെടുത്തു.
സർ സിപിയുടെ കാറിനു കല്ലെറിഞ്ഞ കേസിൽ പ്രതിയായതിനെ തുടർന്ന് ഒളിവിൽ കഴിയേണ്ടി വന്നു.
ആർട്സിലും കൊമേഴ്സിലും നിയമത്തിലും ബിരുദമെടുത്ത ശേഷം 1953ൽ കൊൽക്കത്തയിലെ ജെ. വാൾട്ടർ തോംസൺ കമ്പനിയിൽ മീഡിയ വിഭാഗത്തിലും  1957ൽ മുംബൈയിൽ കയർ ബോർഡിന്റെ എക്സിബിഷൻ ഇൻ ചാർജായും പ്രവർത്തിച്ചു.
പിന്നീടു തൃശൂരിലെ എക്സ്പ്രസിന്റെ പത്രാധിപസമിതി അംഗമായി.
1960 മുതൽ 1985 വരെ ഫാക്ടിൽ പബ്ലിക് റിലേഷൻസ് മാനേജരായിരുന്നു.
സമസ്ത കേരള സാഹിത്യ പരിഷത്ത് വൈസ് പ്രസിഡന്റ്, ജനറൽ സെക്രട്ടറി, കേരള സാഹിത്യ അക്കാദമി നിർവാഹക സമിതി അംഗം, കേരള സംഗീത നാടക
അക്കാദമി ജനറൽ കൗൺസിൽ അംഗം, കേരള പ്രസ് അക്കാദമിയിൽ അധ്യാപകൻ എന്നീ നിലകളിലും പ്രവർത്തിച്ചു.
ഭാര്യ: പരേതയായ കാതറിൻ.
മക്കൾ: സന്ധ്യ, ഷെല്ലി ജോസഫ്, ഷീല, ശുഭ.
അവലംബം ↑ {{ cite news }} :  CS1 maint: bot: original URL status unknown ( link ) ↑ ↑ {{ cite news }} :  CS1 maint: bot: original URL status unknown ( link )
ഒ.കെ. കുറ്റിക്കോൽ ഇംഗ്ലീഷ് വിലാസം https://ml.wikipedia.org/wiki/O.
K._Kuttikol
മലയാളനാടക പ്രവർത്തകനും പുരോഗമന കലാസാഹിത്യസംഘം സംസ്ഥാന സമിതി അംഗവുമായിരുന്നു ഒ.കെ. കുറ്റിക്കോൽ .
1997-ലെ ദേശീയ അദ്ധ്യാപക പുരസ്കാരം നേടിയിട്ടുള്ള ഇദ്ദേഹം കേരള സംഗീത നാടക അക്കാദമിയുടെ മുൻ‌ സെക്രട്ടറിയും ആയിരുന്നു.
നാടക രചയിതാവ്‌, നടൻ, സംവിധായകൻ, ചമയം, വസ്‌ത്രാലങ്കാരം, നാടക-സിനിമ-സീരിയൽ നടൻ, എഴുത്തുകാരൻ എന്നിങ്ങിനെ വിവിധ മേഖലകളിൽ ഇദ്ദേഹം സജീവമായിരുന്നു.
30 വർഷം കുറ്റിക്കോൽ യുവജന കലാസമിതിയുടെ പ്രസിഡന്റായിരുന്നു.
കേരള സംഗീതനാടക അക്കാദമി സെക്രട്ടറി, എക്‌സിക്യൂട്ടിവ്‌ അംഗം എന്നി നിലകളിൽ പ്രവർത്തിച്ച ഇദ്ദേഹം ഫോക്‌ലോർ അക്കാദമി എക്‌സിക്യൂട്ടിവ്‌, കേരള സാംസ്‌ക്കാരിക ക്ഷേമനിധി ബോർഡ്‌, തളിപ്പറമ്പ്‌ എജ്യുക്കേഷണൽ കോ- ഓപ്പ്‌ സൊസൈറ്റി ഭരണസമിതിയംഗം എന്നീ നിലകളിൽ പ്രവർത്തിക്കവേയാണ് മരണമടഞ്ഞത്.
കുറ്റിക്കോലിലെ ഉറൂട്ടിയുടെയും കരക്കാട്ടെ വെള്ളച്ചിയുടെയും മകനായി 1943 ജനുവരി 18-ന്‌ ജനിച്ചു.
കുറ്റിക്കോൽ സൗത്ത്‌ എൽ.പി സ്‌കൂൾ, പറശിനിക്കടവ്‌ ഹൈസ്‌കൂൾ എന്നിവിടങ്ങളിലെ വിദ്യാഭ്യാാശേഷം 1961-ൽ തലശേരി ബി.ഇ.
എം.പി ഹൈസ്‌കൂളിൽനിന്ന്‌ എസ്‌.
എൽ.സി വിജയിച്ചു.
പാലയാട്‌ ഗവ.
ബേസിക്‌ ട്രെയിനിങ്‌ സ്‌കൂളിൽ ചേർന്നെങ്കിലും കണ്ണൂർ ഗവ.
മെൻസ്‌ ട്രെയിനിങ്‌ സ്‌കൂളിൽനിന്നാണ്‌ അധ്യാപക പരിശീലനം പൂർത്തിയാക്കിയത്‌.
1964 ൽ കടാങ്കോട്ട്‌ ഗവ: ഫിഷറീസ്‌ ഹൈസ്‌കൂളിൽ അധ്യാപനായി.
1969-ൽ കോഴിക്കോട്‌ ആകാശവാണിയിൽ നിന്നും ഓഡിയേഷൻ വിജയിച്ചു.
1998-ൽ ചെറിയൂർ ഗവ: ഹൈസ്‌കൂളിൽ നിന്ന്‌ പ്രധാനാധ്യാപകനായി വിരമിച്ചു.
സംഗീത നാടക അക്കാദമി, അയ്യങ്കാളി അവാർഡുകൾ ലഭിച്ചിട്ടുണ്ട്‌.
കേരള സർക്കാർ കലാകാര ക്ഷേമനിധി ബോർഡ് രൂപീകരിച്ചപ്പോൾ ഡയറക്ടറായിരുന്നു.
1987-ൽ കണ്ണൂർ സംഘചേതനയുടെ രൂപീകരണം തൊട്ട് അതിന്റെ ചുമതലക്കാരിൽ ഒരാളായിരുന്നു.
ആദ്യനാടകമായ ‘നീതിപക്ഷം’ മുതൽ അവസാനം ഇറങ്ങിയ ‘അടിയത്തമ്പ്രാട്ടി’ വരെ അരങ്ങിലും അണിയറയിലും കുറ്റിക്കോൽ സാന്നിധ്യമായിരുന്നു.
തെരുവുനാടകങ്ങളും ഇദ്ദേഹം അവതരിപ്പിച്ചിരുന്നു.
കണ്ണൂർ സംഘചേതനയുടെ നാടകങ്ങളായ ഗാന്ധിജി, നെഹ്രു, ഇ.
എം.എസ്. എ.കെ.ജി, കൂഷ്ണപിള്ള, കാൾമാർക്സ് തുടങ്ങിയ കഥാപാത്രങ്ങൾക്ക് ചമയം നൽകി.
ഞാൻ നടന്ന വഴിയിൽ എന്ന പേരിൽ ആത്മകഥാപരമായ ഗ്രന്ഥം രചിച്ചു.
കെ.ജി. ജോർജ് സംവിധാനം ചെയ്ത മേള എന്ന ചിത്രത്തിലൂടെ ചലച്ചിത്രരംഗത്തെത്തി.
തളിപ്പറമ്പ്‌ മുൻ നഗരസഭാ കൗൺസിൽ അംഗമായിരുന്ന കെ. നാരായണിയാണ് ഭാര്യ.
രഞ്‌ജിത്‌, റീത്ത, റീഷ എന്നിവർ മക്കൾ.
ഹൃദയാഘാതത്തെത്തുടർന്ന്‌ തളിപ്പറമ്പ്‌ ലൂർദ്‌ ആശുപത്രിയിൽ വെച്ച് 2017 ഓഗസ്റ്റ് 13-ന് അന്തരിച്ചു.
കേരള സംഗീത നാടക അക്കാദമിയുടെ സി.ഐ. പരമേശ്വരൻ എൻഡോവ്മെന്റ് പുരസ്കാരവും അയ്യങ്കാളി അവാർഡും ലഭിച്ചു.
അവലംബം ഒ.കെ. കുറ്റിക്കോൽ അന്തരിച്ചു, മംഗളം ഓൺലൈൻ കുറ്റിക്കോൽ മാഷ് അരങ്ങൊഴിഞ്ഞു, സുപ്രഭാതം ഓൺലൈൻ
ഒ.എസ് / 2 ഇംഗ്ലീഷ് വിലാസം https://ml.wikipedia.org/wiki/OS/2
കമ്പ്യൂട്ടർ ഓപ്പറേറ്റിംഗ് സിസ്റ്റങ്ങളുടെ ഒരു ശ്രേണിയാണ് ഒ.എസ് / 2 , തുടക്കത്തിൽ മൈക്രോസോഫ്റ്റും ഐ.ബി.എമ്മും ചേർന്ന് ഐ.ബി.എം സോഫ്റ്റ്വെയർ ഡിസൈനർ എഡ് ഇക്കോബുച്ചിയുടെ നേതൃത്വത്തിൽ സൃഷ്ടിച്ചു.
മൈക്രോസോഫ്റ്റിന്റെ പുതിയ വിൻഡോസ് 3.1 ഓപ്പറേറ്റിംഗ് എൻവയോൺമെന്റുമായി താരതമ്യപ്പെടുത്തുമ്പോൾ ഒ.എസ് / 2 എങ്ങനെ സ്ഥാപിക്കാമെന്ന കാര്യത്തിൽ ഇരു കമ്പനികളും തമ്മിലുള്ള വൈരാഗ്യത്തിന്റെ ഫലമായി, രണ്ട് കമ്പനികളും 1992-ൽ ബന്ധം വിച്ഛേദിച്ചു, ഒ.എസ് / 2 വികസനം ഐ.ബി.എമ്മിന് മാത്രമായി.
ഈ പേര് "ഓപ്പറേറ്റിംഗ് സിസ്റ്റം / 2" എന്നതിനെയാണ് സൂചിപ്പിക്കുന്നത്, കാരണം രണ്ടാം തലമുറ പേഴ്സണൽ കമ്പ്യൂട്ടറുകളുടെ ഐബി‌എമ്മിന്റെ "പേഴ്സണൽ സിസ്റ്റം / 2 (പി‌എസ് / 2)" ലൈനിന്റെ അതേ തലമുറ മാറ്റത്തിന്റെ ഭാഗമായാണ് ഇത് അവതരിപ്പിച്ചത്.
ഒ‌എസ് / 2 ന്റെ ആദ്യ പതിപ്പ് 1987 ഡിസംബറിൽ പുറത്തിറങ്ങി, പുതിയ പതിപ്പുകൾ 2001 ഡിസംബർ വരെ പുറത്തിറങ്ങി.
പി‌സി ഡോസിന്റെ പരിരക്ഷിത മോഡ് പിൻ‌ഗാമിയായാണ് ഒ‌എസ് / 2 ഉദ്ദേശിച്ചത്.
എം.എസ്.-ഡോസ് കോളുകൾ‌ക്ക് ശേഷമാണ് അടിസ്ഥാന സിസ്റ്റം കോളുകൾ‌ മാതൃകയാക്കിയത് എന്നത് ശ്രദ്ധേയമാണ്.
അവരുടെ പേരുകൾ "ഡോസ്" എന്ന് പോലും ആരംഭിക്കുകയും "ഫാമിലി മോഡ്" ആപ്ലിക്കേഷനുകൾ സൃഷ്ടിക്കുകയും ചെയ്തു - രണ്ട് സിസ്റ്റങ്ങളിലും പ്രവർത്തിക്കാൻ കഴിയുന്ന ടെക്സ്റ്റ് മോഡ് ആപ്ലിക്കേഷനുകൾ ഉണ്ടായിരുന്നു.
ഈ പൈതൃകം കാരണം, OS / 2 യുണിക്സ്, സെനിക്സ്, വിൻഡോസ് എൻ‌ടി എന്നിവയുമായി സമാനതകൾ പങ്കിടുന്നു.
ഒ.എസ് / 2-നുള്ള പിന്തുണ 2006 ഡിസംബർ 31-ന് ഐ.ബി.എം നിർത്തിവച്ചു.
അതിനുശേഷം, ഇത് ഇകോംസ്റ്റേഷൻ എന്ന പേരിൽ അപ്‌ഡേറ്റ് ചെയ്യുകയും പരിപാലിക്കുകയും വിപണനം നടത്തുകയും ചെയ്തു.
2015 ൽ OS / 2 ന്റെ പുതിയ ഒഇഎം(OEM) വിതരണം അർക്കാഒഎസ് എന്ന് വിളിക്കപ്പെടുമെന്ന് പ്രഖ്യാപിച്ചു.
അർക്കാഒഎസ്(ArcaOS) വാങ്ങാൻ ലഭ്യമാണ്.
വികസന ചരിത്രം 1985-1989: സംയുക്ത വികസനം
1985 ഓഗസ്റ്റിൽ ഐബി‌എമ്മും മൈക്രോസോഫ്റ്റും സംയുക്ത വികസന കരാറിൽ ഒപ്പുവെച്ചപ്പോഴാണ് ഒ‌എസ് / 2 ന്റെ വികസനം ആരംഭിച്ചത്.
"സിപി / ഡോസ്" എന്ന കോഡ് നാമമുള്ള ഇത് ആദ്യത്തെ ഉൽപ്പന്നം വിതരണം ചെയ്യാൻ രണ്ട് വർഷമെടുത്തു.
ഒഎസ് / 2 1.0 1987 ഏപ്രിലിൽ പ്രഖ്യാപിക്കുകയും ഡിസംബറിൽ പുറത്തിറക്കുകയും ചെയ്തു.
യഥാർത്ഥ പതിപ്പ് ടെക്സ്റ്റ്മോഡ് മാത്രമുള്ളതാണ്, കൂടാതെ ഒരു വർഷത്തിനുശേഷം ഒഎസ് / 2 1.1 ഉപയോഗിച്ച് ഒരു ജിയുഐ അവതരിപ്പിച്ചു.
വീഡിയോ ഡിസ്പ്ലേ (VIO) നിയന്ത്രിക്കുന്നതിനും കീബോർഡ്, മൗസ് ഇവന്റുകൾ കൈകാര്യം ചെയ്യുന്നതിനുമുള്ള ഒരു എപിഐ(API) ഒഎസ്/ 2 സവിശേഷതകളുള്ളതിനാൽ പരിരക്ഷിത മോഡിനായി എഴുതുന്ന പ്രോഗ്രാമർമാർ ബയോസിനെ വിളിക്കുകയോ ഹാർഡ്‌വെയറിൽ നേരിട്ട് ആക്‌സസ് ചെയ്യുകയോ ചെയ്യേണ്ടതില്ല.
മറ്റ് വികസന ഉപകരണങ്ങളിൽ വീഡിയോയുടെയും കീബോഡ് എപിഐകളുടെയും ഒരു ഉപസെറ്റ് ലിങ്കുചെയ്യാവുന്ന ലൈബ്രറികളായി ഉൾപ്പെടുത്തിയിട്ടുണ്ട്, അതിനാൽ ഫാമിലി മോഡ് പ്രോഗ്രാമുകൾക്ക് എംഎസ്-ഡോസിന് കീഴിൽ പ്രവർത്തിക്കാൻ കഴിയും, കൂടാതെ ഒഎസ് / 2 എക്സ്റ്റെൻഡഡ് എഡിഷൻ വി 1.0, ഒരു ഡാറ്റാബേസ് എഞ്ചിൻ ഡാറ്റാബേസ് മാനേജർ അല്ലെങ്കിൽ ഡിബിഎം എന്ന് വിളിക്കുന്നു (ഇത് ഡിബി 2 മായി ബന്ധപ്പെട്ടതാണ്, യുണിക്സ്, യുണിക്സ് പോലുള്ള ഓപ്പറേറ്റിംഗ് സിസ്റ്റങ്ങൾക്കായുള്ള ഡാറ്റാബേസ് എഞ്ചിനുകളുടെ ഡിബിഎം കുടുംബവുമായി തെറ്റിദ്ധരിക്കരുത്).